《瑶华 荼蘼》
清代·徐瑶

东君老矣，鹈鴂声中，正楝花风急。园林绿满，把一晌，花事今番多歇。

后尘谁殿，蚤开到、荼蘼香坼。罥半廊、粉面霓裳，惯抓玉钗堪惜。

思量原自差池，怪不合春初，故里轻掷。琼葩淡艳，飞遍处，纵忆也应无及。

凭谁窨取，时领略，琉璃新碧。更得他，香梦成时，说与离人消息。

作者简介：徐瑶，字天壁，荆溪（今江苏宜兴）人，徐喈凤子。岁贡生，有《离墨词》二卷。